 

"নববর্ষের অভিলাষ"

মারুফা লিজা

০১/০১/২০২০

নববর্ষের এই শুভদিনে

আশিস চাহি সর্বজনে

হতে চাই আদর্শ মানুষ ;

নিজের সুখ নাহি যাচি

পরের তরে যেন বাঁচি

গড়তে চাই খাঁটি দেশ।

নির্যাতিতের পাশে দাড়িয়ে

অসহায়ের হাত ধরিয়ে

কাটাতে চাই এ জীবন ;

বিড়াল-তপস্বী নাহি সাজি

প্রতিবাদী কণ্ঠ খুঁজি

ঘটাতে চাই ন্যায়ের বিস্ফোরণ।

জীবন যুদ্ধের রণাঙ্গনে

সৈনিক মোরা জনে জনে

তবু কেন ভয় পাই?

অন্যায়ের প্রতিবাদ করতে

ন্যায়ের পথে অস্ত্র ধরতে

পিছ-পা কেন হই?

য'দিন বাঁচব উর্বীর বুকে

মরব কেন ধুঁকেধুঁকে

কায়ায় কি নাই বল!

সবাই মিলে সোচ্চার হয়ে

সাহসের বোমা বুকে নিয়ে

দেশ গড়ি আজ চল।।

মোছাঃ মারুফা বেগম

প্রধান শিক্ষক

খগা বড়বাড়ী বালিকা দ্বিমুখী উচ্চ বিদ্যালয়

ডিমলা, নীলফামারী।

ইমেইলঃ lizamoni355@gmail.com

* ICT4E District Ambassedor
* সেরা কন্টেন্ট নির্মাতা